கேள்வி: ஸ்ரீவித்யா - ஆரம்பகால வாழ்க்கை என்பது என்ன?
பதில்: சிறீவித்யா 1953 சூலை 24 அன்று தமிழ்நாடு சென்னை ஒரு தமிழ் குடும்பத்தில் பிறந்தார். தமிழ்த் திரைப்பட நகைச்சுவை நடிகர் கிருட்டிணமூர்த்தி மற்றும் கருநாடக பாரம்பரிய பாடகர் எம். எல். வசந்தகுமாரி ஆகியோர் இவரது பெற்றோராவர். இவருக்கு சங்கரராமன் என்ற சகோதரர் உள்ளார். இவரின் தந்தை தனது முகத் தசைகளை பாதித்த ஒரு நோய் காரணமாக இவர் பிறந்த ஆண்டில் நடிப்பதை நிறுத்த வேண்டியிருந்தது. இதனால் இவரது குடும்பம் நிதி நெருக்கடியில் விழுந்தது. குடும்பத்தின் நிதித் தேவைகளைப் பூர்த்தி செய்ய இவரின் தாயார் நீண்ட நேரம் உழைத்தார். சிறீவித்யா ஒருமுறை தனது தாய்க்கு தாய்ப்பால் கொடுக்க கூட நேரம் இல்லை என்று கூறியதாக கூறப்படுகிறது. சிறீவித்யா தனது மிகச் சிறிய வயதிலேயே நடிப்புலகில் அறிமுகமானார். இவரது பெற்றோரின் திருமணம் நிதி சிக்கல்களால் பிரச்சினைகளை எதிர்கொண்டபோது, சிறீவித்யாவின் இளமை மழுங்கடிக்கப்பட்டது. ஐக்கிய அமெரிக்கா தளமாகக் கொண்ட ஒரு விஞ்ஞானியிடமிருந்து இவர் திருமண முன்மொழிவைப் பெற்றார். ஆனால் இவரது குடும்பத்தினர் எதிர்கொள்ளும் நிதிப் பிரச்சினைகள் காரணமாக திருமணம் நிறைவேறவில்லை.
கேள்வி: ஸ்ரீவித்யா - தனிப்பட்ட வாழ்க்கை பற்றி தகவல் சொல்.
பதில்: கமல்ஹாசன் ஜோடியாக அபூர்வ ராகங்கள் படத்தில் சிறீவித்யா நடித்திருந்தார். இப்படத்தை தயாரிக்கும் போது தன்னை விட வயதில் குறையவரான கமல்ஹாசனை ஒருதலையாக காதலித்தார். இவர் தனது காதலை அவரிடம் தெரியப்படுத்தவில்லை, காதல் தோல்வியில் முடிந்தது. பின்னர் அவர் தனது மலையாளத் திரைப்படமான தீக்கனலில் உதவி இயக்குநரான ஜார்ஜ் தாமஸை காதலித்தார். இவரது குடும்பத்தினரின் எதிர்ப்பையும் மீறி 9 சனவரி 1976 அன்று அவரை மணந்தார். ஜார்ஜ் விரும்பியபடி, திருமணத்திற்கு முன்பு திருமுழுக்கு பெற்றார். இவர் ஒரு இல்லத்தரசியாக இருக்க விரும்பினார், ஆனால் நிதி சிக்கல்களை மேற்கோள் காட்டி ஜார்ஜ் இவரை கட்டாயப்படுத்தியபோது, நடிப்புக்கு திரும்ப வேண்டியிருந்தது. அவரை திருமணம் செய்வதில் இவர் ஒரு தவறான முடிவை எடுத்தார் என்பதை விரைவில் உணர்ந்தார். இவரது வாழ்க்கை பரிதாபமாக மாறியது. மேலும், திருமணம் 1980இல் விவாகரத்தில் முடிந்தது. விவாகரத்துக்குப் பிறகு இவர் திரைப்படங்களில் (முக்கியமாக மலையாளம்) தொடர்ந்து நடித்தார். இந்தக் காலகட்டத்தில் இவரை வைத்து இயக்குநராக பல படங்களை இயக்கிய திரைப்பட இயக்குநர் பரதன் (திரைப்பட இயக்குநர்) காதலித்தார். ஆனால் அவர்களால் அந்த உறவைத் தொடர முடியவில்லை, இறுதியில் பரதன் கே.பி.ஏ.சி லலிதாவை மணந்தார். ஜார்ஜ் தாமஸுடனான விவாகரத்து, இருவருக்கும் இடையிலான நிதி சிக்கல்களைத் தீர்ப்பதற்கான நீண்டகால சட்டப் போராட்டத்தைத் தொடர்ந்து. இந்த வழக்கு இந்திய உச்சநீதிமன்றம் வரை சென்றது, அங்கு இவர் இறுதி முடிவை வென்றார். விவாகரத்துக்குப் பிறகு, சென்னை விட்டு வெளியேறி திருவனந்தபுரம் குடியேறினார்.